Dalton (jednotka)

Dalton (značka Da) je jednotka molekulovej hmotnosti. Veľkosťou zodpovedá atómovej hmotnostnej jednotke, u, rovnej jednej dvanástine hmotnosti voľného izotopu uhlíka 12C v základnom stave. U makromolekúl, ako sú napríklad nukleové kyseliny či bielkoviny, sa často používajú násobné jednotky, kilodalton kDa a megadalton MDa. 

Dalton (Da) je názov fyzikálnej jednotky, ktorý bol navrhovaný pre atómovú hmotnostnú jednotku v jadrovej a atómovej fyzike. Nebol medzinárodne prijatý, bežne sa však používa v biochémii a v molekulárnej biológii. Uhlík má približne 12 Da (čistý izotop uhlíka 12C má však presne 12 Da), metán (CH4) má približne 16 Da a glukóza (C6H12O6) približne 180 Da.

Priemerná molekulová hmotnosť aminokyseliny viazanej v proteíne je 110 Da, preto sa vydelením molekulovej hmotnosti proteínu udanej v daltonoch, je možné dovtípiť približný počet aminokyselín daného proteínu. 1 Da znamená hmotnosť jedného atómu vodíka.

Jednotka dalton bola pomenovaná podľa Johna Daltona.

 Rovnosti s inými jednotkami 
1 Da = 1 u = 1,660 538 782(83) x 10–27 kg 

1 kDa = 1 000 Da = 1 000 u

1 MDa = 1 000 kDa = 1 000 000 Da

 Referencie 

 Pozri aj 

 atómová hmotnostná jednotka

Kategória:Fyzikálne jednotky
Kategória:Chémia
Kategória:Fyzika
Kategória:Biológia